PEN Afrikaans Nuusbrief: November 2017 | LitNet
PEN Afrikaans Nuusbrief: November 2017
PEN Afrikaans PEN Afrikaans 2017-11-07
PEN Afrikaans het 'n nuwe bestuurder
Catrina is nie net ervare in die boek- en uitgewerswêreld nie, maar spesialiseer ook in outeursreg. Sy het 'n regsgraad, 'n M in letterkunde en 'n nagraadse diploma in intellektuele goederereg. By NB-Uitgewers het sy jare lange ondervinding van regte-verkope opgedoen en is dus wat dit betref die heel beste persoon om die aansoeke vir die nuwe PEN Afrikaans Vertaalfonds te hanteer en te administreer.
Catrina sê oor haar aanstelling: "Ek is baie opgewonde oor die geleentheid om by PEN Afrikaans se bestuur aan te sluit. Die totstandkoming van die PEN Afrikaans Vertaalfonds is 'n enorme deurbraak vir die Afrikaanse letterkunde en ek sien uit daarna om by die administrasie daarvan betrokke te wees. Dit is vir my 'n prioriteit dat skrywersbelange aandag geniet tydens die hersiening van die Wet op Outeursreg wat tans aan die gang is. Die outeur is immers die hoeksteen van outeursreg. Ek beoog om voort te bou op bestaande inisiatiewe en projekte, en ek wil graag saam met die bestuur verdere projekte aanpak ter bevordering van die Afrikaanse woordkuns – sowel nasionaal as internasionaal."
Die nodige inligting, riglyne en die aansoekvorm is hier in Afrikaans en hier in Engels beskikbaar. Die aansoekvorm is in Engels, aangesien slegs buitelandse uitgewers wat daarin belangstel om 'n Afrikaanse werk in vertaling uit te gee, vir befondsing in aanmerking kom.
Die Universiteit behou die reg voor om nie 'n toekenning te maak nie.
'n Oorsig van Afrikaanse resensies en boekbesprekings in Oktober
Ten slotte is dit altyd 'n plesier om die lys van nuwe Afrikaanse publikasies te deel. Hartlik geluk aan al ons lede wat vandeesmaand nuwe boeke op die rak het.